Tulostuksenhallinnan Ohje

Tulostuksenhallinnassa voit tarkastella ja ohjata asiakirjojen tulostumista.

Saat lisätietoja Ohjeen käyttämisestä painamalla F1.

Johdanto

Tulostuksenhallinnan esittely

Tulostuksenhallinta-ikkuna

Vaiheittaiset ohjeet

Asiakirjojen järjestyksen muuttaminen

Asiakirjojen tulostaminen

Erotinsivujen käyttäminen

Kirjoittimen asentaminen

Tulostaminen MS-DOSin kautta

Tulostaminen tiedostoon

Tulostamisen keskeyttäminen ja jatkaminen

Tulostamisen peruuttaminen

Tulostuksenhallinan prioriteetin määrittäminen

Tulostuksenhallinnan aktivoinnin peruuttaminen

Tulostuksenhallinnan sanomien näyttäminen

Tulostuksenhallinnan ulkoasun muuttaminen

Verkkokirjoittimien käyttäminen


Tulostuksenhallinnan esittely

Tulostuksenhallinta on sovellus, joka käsittelee kirjoittimelle lähetettyjä asiakirjoja.

Tulostaessasi et useinkaan tarvitse Tulostuksenhallinta-ikkunaa. Tulostuksenhallinta toimii yleensä taustalla ja lähettää asiakirjoja kirjoittimelle, kun teet muita tehtäviä.

Tulostuksenhallintaa käytetään yleensä, kun asennetaan kirjoittimia, määritetään kirjoittimien asetuksia, tulostetaan asiakirjoja tai ohjataan työryhmän kirjoittimia.

Saat lisätietoja haluamastasi tulostustoiminnosta valitsemalla Sisällys-painikkeen ja sen jälkeen haluamasi ohjeaiheen.


Tulostuksenhallinta-ikkuna

Tulostuksenhallinta-ikkunassa on tietoja seuraavanlaisista kirjoittimista:

verkkokirjoittimista, jotka on yhdistetty tietokoneesi

kirjoittimista, jotka jaat muiden kanssa

kirjoittimista, joita et jaa muiden kanssa, mutta jotka on liitetty tietokoneeseesi.

Oletuskirjoitin näkyy lihavoituna ja alleviivattuna.

Tulostuksenhallinta-ikkunassa kunkin kirjoittimen alapuolella on luettelo asiakirjoista, jotka tulostuvat tai odottavat tulostamista. Tätä luetteloa kutsutaan myös tulostusjonoksi. Parhaillaan tulostuva asiakirja on ylimpänä luettelossa.

Kustakin tulostusta odottavasta asiakirjasta näkyy lähettäjän kirjautumisnimi, asiakirjan tila ja koko sekä aika, jolloin asiakirja on lähetetty kirjoittimelle. Näitä tietoja voidaan piilottaa Näytä-valikon avulla. Sarakkeiden kokoa voidaan muuttaa hiiren tai Asetukset-valikon avulla.

Kunkin asiakirjan ja kirjoittimen vieressä on niiden tilaa ilmaiseva kuvake. Kuvakkeiden merkitykset ovat seuraavat:

Kuvake:	Kuvaus:

Tietokoneeseesi fyysisesti liitetty kirjoitin, jota et jaa muiden kanssa.

Kirjoitin, jonka jaat muiden kanssa.

Verkkokirjoitin, johon tietokoneesi on liitetty.

Parhaillaan tulostava kirjoitin tai parhaillaan tulostuva asiakirja.

Kirjoitin tai asiakirja, jonka tulostaminen on keskeytetty tilapäisesti.

Kirjoitin, jossa on häiriö ja joka ei siksi voi tulostaa, tai virheellinen asiakirja, joka ei voi tulostua.

Saat lisätietoja haluamastasi tulostustoiminnosta valitsemalla Sisällys-painikkeen ja sen jälkeen haluamasi ohjeaiheen.


Tulostuksenhallinnan aktivoinnin peruuttaminen

Kun Tulostuksenhallinta on aktivoitu, voit lähettää useita asiakirjoja kirjoittimelle ja jatkaa muiden sovellusten käyttämistä tulostuksen aikana. Oletusarvona on, että Tulostuksenhallinta on aktivoitu.

Jos Tulostuksenhallintaa ei ole aktivoitu, voit tulostaa vain yhden asiakirjan kerrallaan. Et voi tehdä muita tehtäviä, ennen kuin tulostus on päättynyt. Et voi myöskään jakaa kirjoittimia.

Tulostuksenhallinnan aktivoinnin peruuttaminen

1	Valitse Järjestelmänhallinnan Varusohjelmat-ikkunasta Ohjauspaneeli-kuvake.

2	Valitse Kirjoittimet-kuvake.

3	Poista vaihtoehdon "Käytä Tulostuksenhallintaa" valinta ja valitse Sulje-painike.


Kirjoittimen asentaminen

Windowsissa käytettävän kirjoittimen asentamisessa ja kokoonpanoon määrittämisessä on useita vaiheita. Ensin sinun on asennettava kirjoitinohjain, joka ohjaa kirjoittimen toimintaa. Lisätietoja on ohjeessa Kirjoitinohjaimen asentaminen.

Jos olet jo asentanut kirjoitinohjaimen, voit tehdä loput tarvittavat vaiheet. Seuraava järjestys on suositeltava, mutta ei pakollinen.

Kirjoitinportin liittäminen

Aikakatkaisuasetusten muuttaminen

Kirjoitinasetusten valitseminen

Oletuskirjoittimen valitseminen

Yhteyden muodostaminen verkkokirjoittimeen

Jos et käytä verkkokirjoitinta, voit ohittaa viimeisen vaiheen.

Huomautus	Älä muuta parhaillaan käyttämäsi kirjoittimen asetuksia. Muuten kirjoittimelle lähettämäsi asiakirjat katoavat Tulostuksenhallinta-ikkunasta eivätkä ehkä tulostu oikein.

Katso myös

Asennetun kirjoittimen poistaminen

Useiden verkkokirjoitinten käyttäminen


Useiden verkkokirjoitinten käyttäminen

Työryhmä-Windowsissa voit muodostaa yhteyden useisiin verkkokirjoittimiin.

Yhdistä kirjoitin -valintaikkunassa voit muodostaa yhteyden korkeintaan kolmeen kirjoittimeen. Yhdistä yksi kirjoitin porttiin LPT1, toinen porttiin LPT2 ja kolmas porttiin LPT3. Jos tarvitset yhteyden useampaan verkkokirjoittimeen, sinun on lisättävä rivejä WIN.INI-tiedoston [PORTS]-osaan. Jokainen lisäämäsi rivi näkyy Yhdistä kirjoitin -valintaikkunassa.

Porttien lisääminen

1	Valitse Apuohjelmat-ryhmästä Muistio-kuvake.

2	Valitse Tiedosto Avaa.

3	Kirjoita "Tiedostonimi"-ruutuun WIN.INI ja paina ENTER.

4	Valitse Etsi Etsi.

5	Kirjoita "Etsittävä"-ruutuun [PORTS] ja paina ENTER.

6	Siirry nuolinäppäimillä LPT3:=-riville.

7	Paina ensin END ja sitten ENTER.

8	Kirjoita uudelle riville LPT4:= ja paina sitten ENTER. Toista tämä vaihe tarvittaessa porteille LPT5 - LPT9.

9	Valitse Tiedosto Tallenna.

Kaikki lisäämäsi LPT-portit ovat nyt käytettävissä yhteyksien muodostamiseen.


Kirjoitinohjaimen asentaminen

Voit asentaa joko Työryhmä-Windowsin mukana toimitetun kirjoitinohjaimen tai kirjoittimen valmistajan toimittaman Windows-kirjoitinohjaimen.

Kirjoitinohjaimen asentaminen

1	Valitse Asetukset Kirjoittimen asetukset.

2	Valitse Kirjoittimet-valintaikkunasta Lisää-painike.

Jos et ole vielä asentanut kirjoitinta, Tulostuksenhallinta valitsee Lisää-painikkeen puolestasi.

3	Valitse "Kirjoitinluettelo"-luettelosta kirjoitin, jonka haluat asentaa.

Jos käyttämäsi kirjoitin ei ole luettelossa tai se ei emuloi Windowsin tukemaa kirjoitinta, mutta sinulla kuitenkin on ohjain kirjoitintasi varten, valitse "Asenna muu kirjoitin tai päivitetty kirjoitin".

4	Valitse Asenna-painike.

Siirry vaiheeseen 7, jos asennettava kirjoitin käyttää samaa ohjainta kuin jokin järjestelmään jo asentamasi kirjoitin.

5	Aseta kirjoitinohjaimen sisältävä levyke asemaan A tai kirjoita ohjaimen sisältävän aseman kirjain ja hakemistopolku ruutuun. (Tarvitsemasi kirjoitinohjain voi olla levykkeellä, jolla ovat lisäkirjoitinohjaimet.)

Voit myös etsiä ja valita kirjoitinohjaimen sisältävän aseman ja hakemiston Selaa-painikkeella. Kun et enää tarvitse Selaa-valintaikkunaa, valitse OK.

6	Valitse Asenna ohjain -valintaikkunasta OK.

Jos asennat ohjaimen, jota ei ole toimitettu Työryhmä-Windowsin mukana, näyttöön tulee valintaikkuna, jossa on luettelo useista kirjoittimista. Valitse ensin haluamasi kirjoitin ja sitten Asenna-painike.

7	Jos Tulostuksenhallinta pyytää fonttitiedostoja, aseta fonttitiedostot sisältävä levyke asemaan ja valitse OK.

Kirjoittimen nimi tulee asennettujen kirjoittimien luetteloon.

8	Seuraavaksi sinun on liitettävä kirjoittimeen portti. Siirry seuraavaan vaiheeseen.

Saat lisätietoja valintaikkunoista valitsemalla Ohje-painikkeen tai painamalla F1, kun ikkuna on näytössä.

Seuraava vaihe

Kirjoitinportin valitseminen


Kirjoitinportin valitseminen

Jokaiselle asennetulle kirjoittimelle on määritetty portti LPT1. Jos kirjoittimesi on liitetty toiseen porttiin, sinun on muutettava porttimääritystä.

Huomautus	Älä muuta kirjoittimen porttia tulostuksen aikana. Muuten asiakirjat katoavat Tulostuksenhallinnan jonosta. Asiakirjat tulostuvat edelleen, mutta et voit käyttää niille Tulostuksenhallinnan toimintoja, esimerkiksi tulostuksen keskeyttämistä ja jatkamista tai tilatietojen tarkastelemista.

Kirjoittimen liittäminen porttiin

1	Jos Kirjoittimet-valintaikkuna ei vielä ole näytössä, valitse Asetukset Kirjoittimen asetukset.

2	Jos porttiin liitettävä kirjoitin ei ole valittuna "Asennetut kirjoittimet" -luettelossa, valitse kirjoitin.

3	Valitse Yhdistä-painike.

4	Valitse "Portit"-luettelosta portti, jonka haluat liittää kirjoittimeen.

Jos valitset COM-portin, joudut ehkä muuttamaan tietoliikenneasetuksia.

Jos valitset FILE-portin, joudut antamaan tiedostonimen aina, kun käytät nyt liitettävää kirjoitinta.

Jos käytät useita kirjoittimia, voit liittää yhden kirjoittimen kuhunkin porttiin LPT1, LPT2 ja LPT3. Jos tarvitset vielä lisää portteja muille kirjoittimille, katso lisätietoja kohdasta Useiden verkkokirjoitinten käyttäminen.

5	Jos haluat muuttaa tietoliikenneasetuksia, valitse Asetukset-painike. Kirjoita haluamasi tiedot Asetukset-valintaikkunaan ja valitse OK.

6	Siirry seuraavaan vaiheeseen eli aikakatkaisuasetusten muuttamiseen.

Voit myös valita Yhdistä-valintaikkunasta OK ja sitten Kirjoittimet-valintaikkunasta Sulje-painikkeen.

Saat lisätietoja valintaikkunoista valitsemalla Ohje-painikkeen tai painamalla F1, kun ikkuna on näytössä.

Seuraava vaihe

Aikakatkaisuasetusten muuttaminen


Aikakatkaisuasetusten muuttaminen

Aikakatkaisuasetuksia muuttamalla voit valita ajan, jonka Windows odottaa, ennen kuin se antaa tulostusongelmasta ilmoittavan sanoman. Aikakatkaisuasetuksia ei ole pakko muuttaa.

Aikakatkaisuasetusten muuttaminen

1	Jos Yhdistä-valintaikkuna ei vielä ole näytössä, valitse Asetukset Kirjoittimen asetukset ja sitten Yhdistä-painike.

2	Valitse haluamasi aikakatkaisuasetukset "Aikakatkaisu"-ryhmästä ja sitten OK.

3	Siirry seuraavaan vaiheeseen ja valitse kirjoitinasetukset.

Voit myös valita Kirjoittimet-valintaikkunasta Sulje-painikkeen.

Saat lisätietoja Yhdistä-valintaikkunasta valitsemalla Ohje-painikkeen tai painamalla F1, kun ikkuna on näytössä.

Seuraava vaihe

Kirjoitinasetusten valitseminen


Kirjoitinasetusten valitseminen

Monissa kirjoittimissa on tiettyjä asetuksia, jotka valitsemalla saat haluamasi tulosteen. Tällaisia asetuksia ovat mm. sivun suunta, paperin koko ja grafiikan tarkkuus.

Kirjoitinasetusten valitseminen

1	Jos Kirjoittimet-valintaikkuna ei vielä ole näytössä, valitse Asetukset Kirjoittimen asetukset.

2	Valitse haluamasi kirjoitin "Asennetut kirjoittimet" -luettelosta.

3	Valitse Asenna-painike.

4	Valitse haluamasi asetukset.

5	Valitse muita, vain omaa kirjoitinohjaintasi koskevia asetuksia valitsemalla Asetukset-painike. Valitse haluamasi vaihtoehdot ja sitten OK.

6	Valitse uudelleen OK.

7	Siirry seuraavaan vaiheeseen eli oletuskirjoittimen valitsemiseen.

Voit myös valita Kirjoittimet-valintaikkunasta Sulje-painikkeen.

Saat lisätietoja valintaikkunoista valitsemalla Ohje-painikkeen tai painamalla F1, kun ikkuna on näytössä. Lisätietoja eri asetuksista on kirjoittimen opaskirjoissa.

Seuraava vaihe

Oletuskirjoittimen valitseminen


Oletuskirjoittimen valitseminen

Windows-sovellus käyttää oletuskirjoitinta, ellet erikseen määritä toista kirjoitinta sovelluksessa.

Oletuskirjoittimen valitseminen

1	Valitse Kirjoittimet-valintaikkunasta kirjoitin, jonka haluat määrittää oletuskirjoittimeksi. Valitse sitten Aseta oletuskirjoittimeksi -painike.

2	Valitse Sulje-painike.

Tai

1	Valitse Tulostuksenhallinta-ikkunasta kirjoitin, jonka haluat määrittää oletuskirjoittimeksi.

2	Napsauta työkalurivin Oletuskirjoittimen asetus -painiketta.

Voit myös valita Kirjoitin Aseta oletuskirjoitin.

Uusi oletuskirjoitin näkyy Tulostuksenhallinta-ikkunassa alleviivattuna ja lihavoituna.

Kirjoittimen asennus on päättynyt. Jos juuri asentamasi kirjoitin on verkkokirjoitin, sinun on muodostettava yhteys siihen, ennen kuin voit tulostaa. Jos et ole vielä muodostanut yhteyttä kirjoittimeen, saat lisätietoja ohjeesta Yhteyden muodostaminen verkkokirjoittimeen.


Asennetun kirjoittimen poistaminen

Jos et enää käytä asennettua kirjoitinta, voit poistaa sen Kirjoittimet-valintaikkunan "Asennetut kirjoittimet" -luettelosta.

Huomautus	Jaetun kirjoittimen jakaminen on lopetettava ennen kirjoittimen poistamista. Jos yrität poistaa jaetun kirjoittimen, näyttöön tulee valintaikkuna. Siinä kysytään, haluatko lopettaa jakamisen.

Asennetun kirjoittimen poistaminen

1	Valitse Asetukset Kirjoittimen asetukset.

2	Valitse "Asennetut kirjoittimet" -luettelosta kirjoitin, jonka haluat poistaa.

3	Valitse Poista-painike.

Näyttöön tulee valintaikkuna, joka pyytää vahvistamaan poiston.

Kirjoittimen poistaminen "Asennetut kirjoittimet" -luettelosta ei poista kirjoitinohjainta umpilevyltä, koska jokin toinen kirjoitin voi käyttää samaa ohjainta. Samasta syystä kirjoittimen poistaminen ei myöskään poista kirjoittimen fontteja muistista.


Yhteyden muodostaminen verkkokirjoittimeen

Kun olet muodostamassa yhteyttä verkkokirjoittimeen, voit selata työryhmiä nähdäksesi, mitä verkkokirjoittimia on käytettävissä. Lisäksi voit helposti palauttaa yhteyden mihin tahansa äskettäin käyttämääsi verkkokirjoittimeen.

Yhteyden muodostaminen verkkokirjoittimeen

Napsauta työkalurivin Yhdistä verkkokirjoittimeen -painiketta.

Voit myös valita Kirjoitin Yhdistä verkkokirjoittimeen.

Saat lisätietoja Yhdistä verkkokirjoittimeen -valintaikkunasta valitsemalla Ohje-painikkeen tai painamalla F1, kun ikkuna on näytössä.


Verkkokirjoittimen yhteyden katkaiseminen

Voit katkaista yhteyden verkkokirjoittimeen, kun et enää halua tulostaa sillä.

Verkkokirjoittimen yhteyden katkaiseminen

1	Napsauta työkalurivin Katkaise yhteys verkkokirjoittimeen -painiketta.

Voit myös valita Kirjoitin Katkaise yhteys verkkokirjoittimeen.

2	Valitse luettelosta kirjoitin, jonka yhteyden haluat katkaista. Voit valita myös useita kirjoittimia.

3	Valitse OK.

Saat lisätietoja Katkaise yhteys verkkokirjoittimeen -valintaikkunasta valitsemalla Ohje-painikkeen tai painamalla F1, kun ikkuna on näytössä.


Työryhmien tarkasteleminen

Voit tarkistaa, mitä kirjoittimia eri työryhmät jakavat. Selaa työryhmä-, tietokone- ja verkkokirjoitinluetteloa, joka on Yhdistä verkkokirjoittimeen -valintaikkunassa.

Työryhmien tarkasteleminen

1	Napsauta työkalurivin Yhdistä verkkokirjoittimeen -painiketta.

Voit myös valita Kirjoitin Yhdistä verkkokirjoittimeen.

2	Laajenna selattava työryhmä (eli valitse se) "Näytä jaetut kirjoittimet palvelimella" -ruudusta.

Jos "Näytä jaetut kirjoittimet palvelimella" -ruutu ei ole näkyvissä, valitse Selaa-painike.

Tietokoneiden luettelo tulee työryhmän nimen ja kuvakkeen alapuolelle.

3	Valitse luettelosta tietokone, jota haluat tarkastella.

Luettelo valittuun tietokoneeseen fyysisesti liitetyistä verkkokirjoittimista tulee "Jaetut kirjoittimet" -ruutuun.

4	Jos haluat katkaista yhteyden johonkin verkkokirjoittimeen, valitse kirjoittimen nimi tai kuvake "Jaetut kirjoittimet" -luettelosta ja valitse sitten OK.

Saat lisätietoja Yhdistä verkkokirjoittimeen -valintaikkunasta valitsemalla Ohje-painikkeen tai painamalla F1, kun ikkuna on näytössä.


Kirjoittimen jakaminen

Voit jakaa kirjoittimen muiden käyttäjien kanssa.

Kun jaat kirjoittimen, joudut määrittämään sille palvelinalueen nimen. Lisäksi voit määrittää kommentin, jonka muut näkevät selatessaan työryhmääsi.

Kirjoittimen jakaminen

1	Valitse Tulostuksenhallinta-ikkunasta kirjoitin, jonka haluat jakaa.

2	Napsauta työkalurivin Jaa kirjoitin -painiketta.

Voit myös valita Kirjoitin Jaa kirjoitin.

Vihje	Tällä tavalla voit myös muuttaa palvelinalueen nimen, salasanan tai kommentin.

Saat lisätietoja Jaa kirjoitin -valintaikkunasta valitsemalla Ohje-painikkeen tai painamalla F1, kun ikkuna on näytössä.


Jaetun kirjoittimen palvelinalueen nimen muuttaminen

Voit muuttaa sellaisen kirjoittimen palvelinalueen nimen, jonka jaat muiden käyttäjien kanssa.

Jaetun kirjoittimen palvelinalueen nimen muuttaminen

1	Valitse Tulostuksenhallinta-ikkunasta kirjoitin, jonka tietoja haluat muuttaa.

2	Napsauta työkalurivin Jaa kirjoitin -painiketta.

Voit myös valita Kirjoitin Jaa kirjoitin.

Vihje	Tällä tavalla voit muuttaa myös salasanan tai kommentin.

Saat lisätietoja Jaa kirjoitin -valintaikkunasta valitsemalla Ohje-painikkeen tai painamalla F1, kun ikkuna on näytössä.


Jaetun kirjoittimen salasanan muuttaminen

Voit muuttaa minkä tahansa sellaisen kirjoittimen salasanan, jonka jaat muiden käyttäjien kanssa.

Jaetun kirjoittimen salasanan muuttaminen

1	Valitse Tulostuksenhallinta-ikkunasta kirjoitin, jonka salasanan haluat muuttaa.

2	Napsauta työkalurivin Jaa kirjoitin -painiketta.

Voit myös valita Kirjoitin Jaa kirjoitin.

Vihje	 Tällä tavalla voit muuttaa myös palvelinalueen nimen tai kommentin.

Saat lisätietoja Jaa kirjoitin -valintaikkunasta valitsemalla Ohje-painikkeen tai painamalla F1, kun ikkuna on näytössä.


Kirjoittimen jakamisen lopettaminen

Voit lopettaa kirjoittimen jakamisen, kun et enää halua muiden käyttävän kirjoitintasi.

Kirjoittimen jakamisen lopettaminen

1	Napsauta työkalurivin Lopeta kirjoittimen jakaminen -painiketta.

Voit myös valita Kirjoitin Lopeta kirjoittimen jakaminen.

2	VaIitse "Jaetut kirjoittimet" -luettelosta sen kirjoittimen nimi, jonka jakamisen haluat lopettaa. Voit valita myös useita kirjoittimia.

3	Valitse OK.

Saat lisätietoja Lopeta kirjoittimen jakaminen -valintaikkunasta valitsemalla Ohje-painikkeen tai painamalla F1, kun ikkuna on näytössä.


Asiakirjojen tulostaminen

Voit tulostaa asiakirjan sovelluksesta kahdella tavalla:

Valitse sovelluksen Tulosta-komento.

Vedä asiakirjan kuvake Tiedostonhallinta-ikkunasta Tulostuksenhallinta-ikkunaan tai Tulostuksenhallinta-sovelluskuvakkeen päälle.


Tulostamisen peruuttaminen

Voit peruuttaa asiakirjan tulostamisen poistamalla tulostustyön tulostusjonosta.

Voit poistaa minkä tahansa asiakirjan omalta kirjoittimeltasi riippumatta siitä, oletko jakanut kirjoittimen muiden kanssa vai et. Sen sijaan tietokoneeseesi yhdistetyltä verkkokirjoittimelta voit poistaa vain oman asiakirjasi, jos se ei ole parhaillaan tulostumassa.

Asiakirjan tulostuksen peruuttaminen

1	Valitse Tulostuksenhallinta-ikkunasta asiakirja, jonka haluat poistaa.

2	Napsauta työkalurivin Poista asiakirja -painiketta.

Voit myös valita Asiakirja Poista asiakirja.

Näyttöön tulee valintaikkuna, joka pyytää vahvistamaan poiston.

Voit poistaa kaikki asiakirjat omalta kirjoittimeltasi lopettamalla Tulostuksenhallinnan. Lopeta se valitsemalla Kirjoitin Lopeta. Jos lopetat Tulostuksenhallinnan, kun asiakirja tulostuu grafiikkatilassa, sinun on ehkä katkaistava kirjoittimesta virta ja kytkettävä se uudelleen.


Tulostamisen keskeyttäminen ja jatkaminen

Voit keskeyttää asiakirjan tulostamisen, jos olet lähettänyt sen kirjoittimelle, mutta haluatkin tulostaa muita asiakirjoja ensin. Jos haluat keskeyttää tulostusjonon kaikkien asiakirjojen tulostamisen, sinun on keskeytettävä kirjoitin.

Myöhemmin voit jatkaa asiakirjan tulostusta tai käynnistää kirjoittimen uudelleen.

Saat lisätietoja valitsemalla jommankumman seuraavista aiheista:

Tulostamisen keskeyttäminen

Tulostamisen jatkaminen


Tulostamisen keskeyttäminen

Voit keskeyttää kenen tahansa käyttäjän asiakirjan tulostamisen omalta kirjoittimeltasi, kunhan asiakirja ei vielä ole tulostumassa. Keskeyttämiseen ei vaikuta se, jaatko asiakirjan muiden kanssa vai et. (Et voi keskeyttää oman asiakirjasi tulostamista.) Lisäksi voit keskeyttää oman kirjoittimesi toiminnan. Sen sijaan voit keskeyttää tietokoneeseesi yhdistetyltä verkkokirjoittimelta vain oman asiakirjasi tulostamisen, kunhan se ei ole parhaillaan tulostumassa. Et voi keskeyttää verkkokirjoittimen toimintaa.

Asiakirjan tulostamisen keskeyttäminen

1	Valitse asiakirja Tulostuksenhallinta-ikkunasta.

2	Napsauta työkalurivin Keskeytä asiakirjan tulostus -painiketta.

Voit myös valita Asiakirja Keskeytä asiakirjan tulostus.

Valitun asiakirjan tila muuttuu osoittamaan, että tulostus on keskeytetty.

Kirjoittimen toiminnan keskeyttäminen

1	Valitse kirjoitin Tulostuksenhallinta-ikkunasta.

2	Napsauta työkalurivin Keskeytä kirjoitin -painiketta.

Voit myös valita Kirjoitin Keskeytä kirjoitin.

Valitun kirjoittimen tila muuttuu osoittamaan, että tulostus on keskeytetty.


Tulostamisen jatkaminen

Voit jatkaa keskeytetyn asiakirjan tulostamista tai käynnistää kirjoittimen uudelleen.

Asiakirjan tulostamisen jatkaminen

1	Valitse asiakirja, jonka tulostaminen on keskeytetty.

2	Napsauta työkalurivin Jatka asiakirjan tulostusta -painiketta.

Voit myös valita Asiakirja Jatka asiakirjan tulostusta.

Kirjoittimen käynnistäminen uudelleen

1	Valitse kirjoitin, jonka toiminta on keskeytetty.

2	Napsauta työkalurivin Jatka tulostusta kirjoittimella -painiketta.

Voit myös valita Kirjoitin Jatka tulostusta kirjoittimella.

Katso myös

Tulostamisen peruuttaminen


Tulostaminen tiedostoon

Voit tulostaa asiakirjan tiedostoon sen sijaan, että tulostaisit sen suoraan kirjoittimelle. Näin kannattaa tehdä, jos asiakirjan tulostaa toinen käyttäjä, joka ei ole yhteydessä verkkoosi tai jolla ei ole Työryhmä-Windowsia tai asiakirjan luontisovellusta.

Joidenkin sovellusten Tulosta-valintaikkunassa on kohta, johon voidaan määrittää tulostaminen tiedostoon. Jos sovelluksesi ei tue tätä toimintoa, voit tulostaa tiedostoon valitsemalla kirjoitinportiksi FILE.

Katso myös

Kirjoitinportin valitseminen


Asiakirjojen järjestyksen muuttaminen

Voit siirtää oman kirjoittimesi tulostusjonossa asiakirjaa, jonka tulostus ei ole vielä alkanut. Kirjoitin voi olla jaettu tai jakamaton. Sen sijaan verkkokirjoittimella, johon sinulla on yhteys, voit siirtää vain omia asiakirjojasi ja vain alaspäin.

Asiakirjojen järjestyksen muuttaminen tulostusjonossa

Vedä siirrettävän asiakirjan kuvaketta ja pudota se haluamaasi paikkaan. Vedä kuvaketta ylöspäin, jos haluat asiakirjan tulostuvan aikaisemmin, ja jonon loppuun päin, jos haluat sen tulostuvan myöhemmin.

Voit myös siirtää asiakirjan uuteen paikkaan valitsemalla sen ja painamalla CTRL+YLÄNUOLI tai CTRL+ALANUOLI.

Kolmas tapa muuttaa järjestystä on napsauttaa työkalurivin Siirrä asiakirjaa eteenpäin- tai Siirrä asiakirjaa taaksepäin -painiketta.


Tulostuksenhallinnan ulkoasun muuttaminen

Voit muuttaa Tulostuksenhallinta-ikkunaa niin, että se näyttää vain haluamasi tiedot haluamassasi muodossa. Saat lisätietoja valitsemalla jonkin seuraavista aiheista:

Tulostuksenhallinta-ikkunan fontin muuttaminen

Tulostuksenhallinta-ikkunan osien piilottaminen

Tila-, Koko- ja Aika-sarakkeiden koon muuttaminen


Tulostuksenhallinta-ikkunan osien piilottaminen

Voit näyttää tai piilottaa työkalurivin, tilarivin tai minkä tahansa Tulostuksenhallinta-ikkunan sarakkeista.

Kun sarake tai rivi on näkyvissä, Näytä- tai Asetukset-valikossa on valintamerkki vastaavan komennon kohdalla.

Aika-, koko- ja tilasarakkeiden piilottaminen tai näyttäminen

Valitse Näytä Lähetysaika/-päivämäärä, Näytä Tulostettavan tiedoston koko tai Näytä Tilateksti.

Työkalu- tai tilarivin piilottaminen tai näyttäminen

Valitse Asetukset Työkalurivi tai Asetukset Tilarivi.


Tila-, Koko- ja Aika-sarakkeiden koon muuttaminen

Voit muuttaa Tulostuksenhallinta-ikkunan "Tila"-, "Koko"- ja "Aika"-sarakkeiden leveyttä hiirellä tai nuolinäppäimillä.

Tila-, Koko- tai Aika-sarakkeiden muuttaminen

Vedä sarakkeen reunaa Tulostuksenhallinta-ikkunan työkalurivin alapuolella olevalla rivillä.

Voit myös valita Asetukset Aseta sarakkeen leveys ja käyttää sitten nuolinäppäimiä. Siirry sarakkeesta toiseen painamalla SARKAINTA ja paina lopuksi ESC.


Tulostuksenhallinta-ikkunan fontin muuttaminen

Voit muuttaa Tulostuksenhallinta-ikkunan fontin.

Tulostuksenhallinta-ikkunan fontin muuttaminen

1	Valitse Asetukset Fontti.

2	Valitse Fontti-valintaikkunassa fontti, tyyli ja pistekoko.

3	Valitse OK.


Erotinsivujen käyttäminen

Erotinsivujen avulla voit tunnistaa jaetulla kirjoittimellasi tulostuvien asiakirjojen omistajat. Niiden avulla voit myös erottaa toisistaan asiakirjat, jotka tulostat muulla kuin jaetulla kirjoittimella.

Tulostuksenhallinnassa on neljä erotinsivuasetusta:

Ei erotinsivua.

Yksinkertainen erotinsivu, joka tulostuu Courier-fontilla (hitaampia tai pistematriisikirjoittimia varten).

Normaali erotinsivu, joka tulostuu vakiofonteilla.

Muokattu erotinsivu, jota varten joudut tekemään oman erotinsivutiedoston.

Erotinsivujen käyttö

1	Valitse Asetukset Erotinsivut.

2	Valitse haluamasi erotinsivuasetus ja sitten OK.

Saat lisätietoja erotinsivuasetuksista valitsemalla Ohje-painikkeen tai painamalla F1, kun ikkuna on näytössä.


Tulostuksenhallinnan prioriteetin määrittäminen

Voit valita, paljonko tietokoneen suoritinaikaa Tulostuksenhallinta saa käyttöönsä, kun asetat Tulostuksenhallinnan prioriteetin. Valitsemasi prioriteetti määrittää, miten nopeasti asiakirjat tulostuvat ja miten tehokkaasti muut sovellukset toimivat, kun Tulostuksenhallinta on käytössä.

Tulostuksenhallinnan prioriteetin muuttaminen

1	Valitse Asetukset Taustatulostus.

2	Valitse "Tulostuksen prioriteetti" -ruudusta matala, normaali tai korkea prioriteettiasetus ja sitten OK.

Saat lisätietoja Taustatulostus-valintaikkunasta valitsemalla Ohje-painikkeen tai painamalla F1, kun ikkuna on näytössä.


Tulostuksenhallinnan sanomien näyttäminen

Kun käyttämästäsi kirjoittimesta loppuu paperi tai siihen tulee jokin häiriö, Tulostuksenhallinta voi ilmoittaa asiasta näyttämällä sanoman tilarivillä.

Jotkin kirjoittimet pyytävät käyttäjältä tietoja. Tällöin Tulostuksenhallinta voi ilmoittaa tilanteesta eri tavoin. Vaihtoehdot ovat näyttöön tuleva sanoma, vilkkuva otsikkorivi tai kuvake tai ei mitään ilmoitusta. Voit itse valita, mitä tapaa Tulostuksenhallinta käyttää.

Sanoman näyttötilan asetus

Valitse Asetukset Taustatulostus ja valitse Taustatulostus-valintaikkunasta haluamasi vaihtoehdot.

Saat lisätietoja Taustatulostus-valintaikkunasta valitsemalla Ohje-painikkeen tai painamalla F1, kun ikkuna on näytössä.

Huomautus	Windows saattaa näyttää muita kuin Tulostuksenhallinnan lähettämiä tulostussanomia, esimerkiksi ilmoituksen kirjoittimen siirtymisestä offline-tilaan. Et voi valita näiden sanomien näkymistapaa.


Tulostaminen MS-DOSin kautta

Kun tulostat Windowsissa, voit lähettää asiakirjat suoraan porttiin, johon kirjoittimesi on liitetty, ja ohittaa MS-DOSin keskeytykset. Tämä on suositeltava tulostustapa, koska näin asiakirjat tulostuvat nopeammin. MS-DOSin keskeytyksiä kannattaa kuitenkin käyttää seuraavissa tilanteissa:

Jos käytät muita, MS-DOSin keskeytyksiin perustuvia kirjoitinohjelmia (kuten jakokytkinten mukana toimitettavat ohjelmat).

Jos tulostat sarjakirjoittimelle ja käytät muistiin jäävää ohjelmaa, joka ohjaa COM-porttia suoraan.

Tulostaminen MS-DOSin kautta

1	Valitse Asetukset Kirjoittimen asetukset.

2	Valitse Yhdistä-painike.

3	Poista vaihtoehdon "Nopea tulostus suoraan porttiin" valinta ja valitse sitten OK.

4	Valitse Sulje-painike.


Verkkokirjoittimien käyttäminen

Voit jakaa kirjoittimesi muiden käyttäjien kanssa. Tällöin he voivat muodostaa yhteyden kirjoittimeesi ja käyttää sitä.

Jos jaat kirjoittimen muiden käyttäjien kanssa, voit määrittää sille salasanan. Jos itse muodostat yhteyden verkkokirjoittimeen, saatat joutua kirjoittamaan salasanan.

Saat lisätietoja valitsemalla jonkin seuraavista aiheista:

Jaetun kirjoittimen palvelinalueen nimen muuttaminen

Jaetun kirjoittimen salasanan muuttaminen

Kirjoittimen jakaminen

Kirjoittimen jakamisen lopettaminen

Tulostuksenhallinnan ohittaminen

Työryhmien tarkasteleminen

Verkkokirjoittimen näytön päivittäminen

Verkkokirjoittimen yhteyden katkaiseminen

Verkon muiden tulostusjonojen katsominen

Yhteyden muodostaminen verkkokirjoittimeen


Verkkokirjoittimen näytön päivittäminen

Kun Tulostuksenhallinta toimii ikkunassa, verkkokirjoittimien ja tulostuvien asiakirjojen tila päivittyy säännöllisesti. Jos automaattinen päivitys tapahtuu liian harvoin, voit päivittää verkkokirjoittimen tulostusjonon manuaalisesti.

Verkkokirjoittimen tulostusjonon päivittäminen manuaalisesti

Valitse Näytä Päivitä.

Voit myös painaa F5.


Verkon muiden tulostusjonojen katsominen

Tulostuksenhallinta näyttää nimen ja tietoja kaikista asiakirjoista, jotka ovat tulostumassa tai odottamassa tulostusta jollakin kirjoittimellasi tai verkkokirjoittimella, johon olet yhteydessä. Tulostuksenhallinta ei kuitenkaan näytä tietoja verkkokirjoittimista, joihin et ole yhteydessä. Voit katsella tällaisten verkkokirjoittimien tulostusjonojen tietoja Muu verkkokirjoitin -komennon avulla.

Sellaisen verkkokirjoittimen tulostusjonon katsominen, johon et ole yhteydessä

1	Valitse Näytä Muu verkkokirjoitin.

2	Kirjoita muun verkkokirjoittimen polku "Verkkokirjoitin"-ruutuun.

3	Valitse Näytä-painike.

Saat lisätietoja Muu verkkokirjoitin -valintaikkunasta valitsemalla Ohje-painikkeen tai painamalla F1, kun ikkuna on näytössä.


Tulostuksenhallinnan ohittaminen

Joissakin tapauksissa voit nopeuttaa tulostusta, jos et tulosta asiakirjaa Tulostuksenhallinnan kautta. Windowsin oletusarvon mukaan Tulostuksenhallinta on käytössä, mutta voit ohittaa sen.

Jos ohitat Tulostuksenhallinnan, voit silti katsoa verkkokirjoittimien tulostusjonoja ja ohjata omien kirjoittimiesi tulostusta.

Tulostuksenhallinnan ohittaminen

1	Valitse Asetukset Taustatulostus.

2	Valitse "Lähetä asiakirjat suoraan verkkoon" ja sitten OK.

Saat lisätietoja Taustatulostus-valintaikkunasta valitsemalla Ohje-painikkeen tai painamalla F1, kun ikkuna on näytössä.


Työkalurivi

Näyttää tai piilottaa Tulostuksenhallinnan työkalurivin.


Tilarivi

Näyttää tai piilottaa tilarivin.


Fontti

Asettaa Tulostuksenhallinta-ikkunan fontin tyylin ja pistekoon.

Saat lisätietoja valintaikkunasta valitsemalla jonkin seuraavista painikkeista:

 Fontti

 Tyyli

 Koko

 Malli

Katso myös

Tulostuksenhallinta-ikkunan fontin muuttaminen


Aseta sarakkeen leveys

Muuttaa Tila-, Koko- ja Aika-sarakkeiden koon, kun käytetään nuolinäppäimiä.


Taustatulostus

Määrittää, miten suoritinaika jakautuu sovellusten ja tulostusta odottavien asiakirjojen välillä. Lisäksi vaihtoehto asettaa kirjoittimelta tulevien sanomien ilmoitustason.

Saat lisätietoja valintaikkunasta valitsemalla jonkin seuraavista painikkeista:

 Tulostuksen prioriteetti

 Ilmoitus taustatulostuksen viesteistä

 Lähetä asiakirjat suoraan verkkoon

Katso myös

Tulostuksenhallinnan sanomien näyttäminen

Tulostuksenhallinnan prioriteetin määrittäminen


Erotinsivut

Määrittää, millä erotinsivulla merkitään yhden asiakirjan loppu ja toisen alku. Vaihtoehdot ovat ei erotinsivua, jompikumpi valmiista erotinsivuista tai oman erotinsivun määrittäminen.

Saat lisätietoja valintaikkunasta valitsemalla jonkin seuraavista painikkeista:

 Ei erotinsivua

 Yksinkertainen erotinsivu

 Normaali erotinsivu

 Muokattu erotintiedosto

Katso myös

Erotinsivujen käyttäminen


Aseta oletuskirjoitin

Windows-sovellukset tulostavat yleensä oletuskirjoittimelle, ellei toisin määritetä.

Aseta oletuskirjoitin valitsemalla ensin kirjoitin Tulostuksenhallinta-ikkunasta ja sitten Kirjoitin Aseta oletuskirjoitin.

Voit myös napsauttaa työkalurivin Aseta oletuskirjoitin -painiketta.

Uuden oletuskirjoittimen nimi tulee näkyviin alleviivattuna ja lihavoituna.


Kirjoittimen asetukset

Voit asentaa ja poistaa kirjoittimia, muuttaa tulostusasetuksia ja valita oletuskirjoittimena käytettävän kirjoittimen.

Saat lisätietoja valintaikkunasta valitsemalla jonkin seuraavista painikkeista:

 Oletuskirjoitin

 Asennetut kirjoittimet

 Yhdistä-painike

 Asetukset-painike

 Lisää-painike

 Poista-painike

Kun valitset Lisää-painikkeen, Kirjoittimet-valintaikkuna laajenee ja näkyviin tulevat seuraavat lisävaihtoehdot:

 Kirjoitinluettelo

 Asenna-painike

Katso myös

Kirjoittimen asentaminen


Asenna kirjoitinohjain

Voit asettaa levykkeen asemaan tai kirjoittaa kirjoitinohjaintiedoston sisältävän aseman ja hakemiston nimen.

Kirjoita ruutuun tarvittava aseman kirjain ja hakemistopolku. Jos ohjaintiedosto tai tarvittavat tiedot ovat levykkeellä, aseta levyke A-asemaan ja valitse OK.

Jos et ole varma, missä ohjaintiedosto tai tarvittavat tiedot ovat, valitse Selaa-painike oikean aseman ja hakemiston löytämiseksi. (Selaa-painiketta kannattaa käyttää esimerkiksi silloin, kun haluat käyttää jaetussa hakemistossa olevaa ohjainta, mutta et muista sen alihakemistoa.)


Yhdistä

Voit määrittää portin valitulle kirjoittimelle ja tehdä aikakatkaisu- ja tietoliikenneasetuksia. Lisäksi voit muodostaa yhteyden verkkokirjoittimeen.

Saat lisätietoja valintaikkunasta valitsemalla jonkin seuraavista painikkeista:

 Portit

 Laite ei ole valittuna

 Lähetyksen uudelleenyritys

 Asetukset-painike

 Verkko-painike

 Nopea tulostus suoraan porttiin

Katso myös

Kirjoitinportin valitseminen

Aikakatkaisuasetusten muuttaminen


Asetukset

Voit määrittää valittujen sarjaporttien (COM) tietoliikenneasetukset.

Saat lisätietoja valintaikkunasta valitsemalla jonkin seuraavista painikkeista:

 Siirtonopeus

 Databittejä

 Pariteetti

 Stopbittejä

 Vuonohjaus

 Lisäasetukset-painike


Lisäasetukset

Voit määrittää valitun portin I/O-portin perusosoitteen ja keskeytyksen (IRQ).

Saat lisätietoja valintaikkunasta valitsemalla jommankumman seuraavista painikkeista:

 I/O-portin perusosoite

 Keskeytys (IRQ)

Tässä valintaikkunassa tehdyt muutokset eivät tule voimaan, ennen kuin käynnistät Työryhmä-Windowsin uudelleen. Kun valitset OK-painikkeen, näyttöön tulee valintaikkuna. Siinä kysytään, haluatko käynnistää Työryhmä-Windowsin uudelleen.

Käynnistä Työryhmä-Windows uudelleen valitsemalla Käynnistä-painike.


Asenna muu kirjoitin tai päivitetty kirjoitin

Voit asentaa kirjoittimen lisäkirjoitinlevykkeellä olevasta luettelosta.

Valitse asennettava kirjoitin. Asenna kirjoitin valitsemalla Asenna-painike. Palaa Kirjoittimet-valintaikkunaan valitsemalla Sulje-painike.


Selaa

Voit etsiä ja valita aseman ja hakemiston, jossa kirjoitinohjain on.

Saat lisätietoja valintaikkunasta valitsemalla jommankumman seuraavista painikkeista:

 Hakemistot

 Asemat


Lähetysaika/-päivämäärä

Näyttää tai piilottaa Tulostuksenhallinta-ikkunan Aika-sarakkeen.


Tulostettavan tiedoston koko

Näyttää tai piilottaa Tulostuksenhallinta-ikkunan Koko-sarakkeen.


Tilateksti

Näyttää tai piilottaa Tulostuksenhallinta-ikkunan Tila-sarakkeen.


Päivitä

Päivittää Tulostuksenhallinta-ikkunassa olevan luettelon asiakirjoista, jotka on lähetetty kirjoittimille.

Tulostuksenhallinta päivittää säännöllisesti sekä omien kirjoittimiesi tilan että niiden verkkokirjoittimien tilan, joihin olet yhteydessä. Päivitä-komento päivittää tilan heti.


Muu verkkokirjoitin

Luettelo sellaiselle verkkokirjoittimelle lähetetyistä asiakirjoista, johon et ole muodostanut yhteyttä.

Muu verkkokirjoitin -valintaikkunassa on seuraavat asetukset:

Tiedostoluettelo

Luettelo asiakirjoista, jotka on lähetetty tulostumaan määrittämällesi jaetulle kirjoittimelle.

Kun olet katsonut luettelon, valitse Sulje-painike.

Verkkokirjoitin

Kirjoita sen verkkokirjoittimen polku, jonka tulostusjonon haluat nähdä. Valitse sitten Näytä-painike.

Katso myös

Verkon muiden tulostusjonojen katsominen


Keskeytä kirjoitin

Keskeyttää kirjoittimen toiminnan.


Jatka tulostusta kirjoittimella

Käynnistää keskeytetyn kirjoittimen toiminnan uudelleen.


Keskeytä asiakirjan tulostus

Keskeyttää asiakirjan tulostamisen.


Jatka asiakirjan tulostusta

Jatkaa asiakirjan keskeytettyä tulostamista.


Poista asiakirja

Poistaa tulostusjonosta asiakirjoja.


Siirrä asiakirjaa eteenpäin

Siirtää asiakirjan lähemmäs tulostusjonon alkua.


Siirrä asiakirjaa taaksepäin

Siirtää asiakirjan lähemmäs tulostusjonon loppua.


Lopeta

Lopettaa Tulostuksenhallinnan.

Jos valitset tämän komennon, kun omassa tulostusjonossasi on asiakirjoja, näyttöön tulee sanoma. Siinä kysytään, haluatko peruuttaa tulostamisen. Vahvista tulostuksen peruuttaminen ja Tulostuksenhallinnan lopettaminen valitsemalla OK.

Tulostuksenhallinnan lopettaminen lopettaa myös kaikkien jakamiesi kirjoittimien jaetun käytön.


Sisällys

Käynnistää Ohjeen ja tuo ohjeaiheet näyttöön.


Etsi ohje aiheesta

Avaa Ohjeen Etsi-valintaikkunan, jossa voit etsiä ohjeaiheita hakusanojen avulla.


Ohjeiden käyttö

Tuo näyttöön tietoja Ohjeen käyttämisestä.


Tietoja Tulostuksenhallinnasta

Näyttää version ja tekijänoikeustiedot sekä tietoja Microsoft Työryhmä-Windowsista.


Ohjausvalikko

Ohjausvalikossa on seuraavat komennot:

Palauta

Palauttaa suurennetun tai pienennetyn ikkunan edelliseen kokoonsa.

Siirrä

Sallii ikkunan siirtämisen näppäimistön avulla toiseen kohtaan näytössä.

Muuta kokoa

Sallii ikkunan koon muuttamisen näppäimistön avulla.

Pienennä

Pienentää ikkunan kuvakkeeksi.

Suurenna

Suurentaa ikkunan enimmäiskokoonsa.

Sulje

Lopettaa sovelluksen tai sulkee ikkunan tai valintaikkunan.

Vaihda

Avaa Tehtäväluettelon, jonka avulla voit siirtyä avoimesta sovelluksesta toiseen ja järjestää niiden ikkunat ja kuvakkeet työpöydällä.


Katkaise yhteys verkkokirjoittimeen

Katkaisee yhteyden kirjoittimeen, johon olit aikaisemmin muodostanut yhteyden.


Yhdistä verkkokirjoittimeen

Yhdistää portin verkkokirjoittimeen.


Jaa kirjoitin

Jakaa kirjoittimesi muiden käyttäjien kanssa.


Lopeta kirjoittimen jakaminen

Lopettaa aikaisemmin jaetun kirjoittimen jakamisen.


Selaa

Tämän valintaikkunan avulla voit helposti etsiä ja valita omia erotinsivutiedostoja.

Saat lisätietoja valintaikkunasta valitsemalla jonkin seuraavista painikkeista:

 Tiedostonimi

 Luettele tiedostot tyypeittäin

 Hakemistot

 Asemat


Fontti

Luettelo kaikista tietokoneeseesi asennetuista fonteista.

Valitse fontti luettelosta.


Tyyli

Luettelo fontin tyyleistä (lihavointi, kursivointi tai molemmat).

Valitse fontin tyyli luettelosta.


Koko

Luettelo, jossa on kaikki käytettävissä olevat pistekoot.

Valitse pistekoko luettelosta.


Malli

Alue, jolla näkyy fonttien ulkoasu. Kun valitset vaihtoehtoja "Fontti"-, "Tyyli-" ja "Koko"-luetteloista, malli muuttuu valintojesi mukaiseksi.


Tulostuksen prioriteetti

Valitse "Matala", jos haluat antaa sovelluksille enemmän suoritinaikaa. Tämä voi hidastaa Tulostuksenhallinnan toimintaa.

Valitse "Normaali", jos haluat jakaa suoritinajan tasan Tulostuksenhallinnan ja muiden sovellusten välillä.

Valitse "Korkea", jos haluat antaa enemmän suoritinaikaa asiakirjojen tulostukselle. Tämä voi nopeuttaa Tulostuksenhallinnan toimintaa, mutta muut sovellukset toimivat hitaammin.


Ilmoitus taustatulostuksen viesteistä

Valitse "Näytä kaikki varoitukset", jos haluat saada sanoman aina, kun tilanne vaatii huomiotasi. (Valitse tämä vaihtoehto esimerkiksi, jos käytät käsinsyöttöä ja kirjoittimeen on lisättävä uusi paperi).

Valitse "Vilkuta Tulostuksenhallinnan ikkunaa", jos haluat Tulostuksenhallinnan kuvakkeen tai otsikkorivin vilkkumaan aina, kun Tulostuksenhallinta ei ole aktiivinen ja tilanne vaatii huomiotasi. Lisäksi tietokone antaa äänimerkin ja Tulostuksenhallinta antaa tilannetta koskevan sanoman. Tämä vaihtoehto toimii vain sellaisten kirjoitinsanomien yhteydessä, jotka pyytävät käyttäjältä tietoja.

Valitse "Jätä kaikki varoitukset huomiotta", jos et halua mitään tulostusta koskevia sanomia näyttöön, kun Tulostuksenhallinta on pienennetty kuvakkeeksi.


Lähetä asiakirjat suoraan verkkoon

Voit tulostaa suoraan verkkokirjoittimelle, mikä on yleensä nopeampaa kuin tulostaminen Tulostuksenhallinnan kautta.

Valitse tämä vaihtoehto, jos haluat lähettää asiakirjat suoraan verkkokirjoittimelle. Jos et valitse tätä vaihtoehtoa, Tulostuksenhallinta seuraa kaikkia verkkokirjoittimelle lähetettyjä asiakirjoja ikään kuin ne olisi lähetetty paikalliselle kirjoittimelle (eli kirjoittimelle, joka on liitetty suoraan tietokoneeseesi).

Jos valitset tämän vaihtoehdon, voit silti katsoa verkkokirjoittimien tulostusjonoja.


Ei erotinsivua

Valitse tämä vaihtoehto, jos haluat estää erotinsivun tulostumisen jokaisen asiakirjan yhteydessä.


Yksinkertainen erotinsivu

Valitse tämä vaihtoehto, jos haluat luoda yksinkertaisen erotinsivun, joka tulostuu Courier-fontilla ja jossa ei ole grafiikkaa. Tämä vaihtoehto sopii pistematriisi- ja kiekkokirjoittimille sekä kaikille muille kirjoittimille, jotka eivät tue tiedostofontteja eikä grafiikkaa.


Normaali erotinsivu

Valitse tämä vaihtoehto, jos haluat luoda suurta fonttia käyttävän erotinsivun. Tämä vaihtoehto sopii laserkirjoittimille.


Muokattu erotintiedosto

Voit määrittää erotinsivuna käytettävän tiedoston kirjoittamalla tiedostonimen tähän ruutuun. Tiedoston on oltava joko Windowsin metatiedosto (jonka tunniste on .WMF) tai Leikepöydän kuvamuotoisia tietoja sisältävä tiedosto (jonka tunniste on .CLP).

Et voi luoda omaa erotinsivutiedostoa Työryhmä-Windowsin tai minkään sen apuohjelman avulla. Sinun on käytettävä jotakin Windows-sovellusta, joka tukee Windowsin metatiedostomuotoa.


Asennetut kirjoittimet

Luettelo asennetuista kirjoittimista.

Kun valitset kirjoittimen luettelosta, voit muuttaa sen asetukset tai porttimäärityksen tai valita kirjoittimen oletuskirjoittimeksi.


Oletuskirjoitin

Näyttää oletuskirjoittimen.

Määritä oletuskirjoitin napsauttamalla kirjoitinta kahdesti "Asennetut kirjoittimet" -luettelossa.

Voit myös valita kirjoittimen ja sitten Aseta oletuskirjoittimeksi -painikkeen.


Yhdistä-painike

Saat Yhdistä-valintaikkunan näyttöön valitsemalla Yhdistä-painikkeen.

Yhdistä-valintaikkunassa voit määrittää kirjoittimelle portin, valita aikakatkaisun ja tietoliikenteen asetukset sekä muodostaa yhteyden verkkokirjoittimeen.


Asetukset-painike

Saat tulostusvaihtoehtojen valintaikkunan näyttöön valitsemalla Asetukset-painikkeen.

Koska kullakin kirjoitinohjaimella on omat tulostusasetukset, tämän valintaikkunan vaihtoehdot vaihtelevat valitun kirjoittimen mukaan. Windows käyttää asetuksia, joiden pitäisi toimia useimmissa tapauksissa.

Saat ohjeita valintaikkunasta valitsemalla Ohje-painikkeen tai painamalla F1, kun ikkuna on näytössä.


Poista-painike

Poista valitsemasi kirjoitin "Asennetut kirjoittimet" -luettelosta valitsemalla Poista-painike.

Kirjoitinohjaimen tiedosto ei poistu levyltä, koska muut kirjoittimet voivat käyttää samaa ohjainta. Kirjoitinohjaimen käyttämät fonttitiedostot eivät myöskään poistu, koska toinen kirjoitinohjain saattaa käyttää samoja fontteja.


Lisää-painike

Asenna kirjoitin valitsemalla Lisää-painike.

Tämän painikkeen valitseminen tuo näyttöön luettelon Windowsin tukemista kirjoittimista.


Kirjoitinluettelo

Luettelo Windowsin tukemista kirjoittimista. Luettelo tulee näyttöön, kun valitset Kirjoittimet-valintaikkunasta Lisää-painikkeen.

Valitse haluamasi kirjoitin luettelosta.

Jos kirjoittimesi ei ole luettelossa, tarkista kirjoittimen opaskirjasta, emuloiko kirjoitin jotakin Windowsin tukemaa kirjoitinta. Jos emuloi, voit käyttää Windowsin mukana toimitettua kirjoitinohjainta luettelosta puuttuvalle kirjoittimellesi.

Jos Windowsissa ei ole käyttämääsi kirjoitinta tukevaa ohjainta, mutta sinulla on ohjain kirjoitintasi varten, valitse "Kirjoitinluettelo"-luettelosta "Asenna muu kirjoitin tai päivitetty kirjoitin".


Asenna-painike

Tämä painike tulee näyttöön, kun valitset Kirjoittimet-valintaikkunasta Lisää-painikkeen.

Asenna haluamasi kirjoitin valitsemalla Asenna-painike.

Jos kirjoitinohjaintiedosto ei vielä ole umpilevyllä, näyttöön tulee valintaikkuna. Siinä kehotetaan asettamaan asemaan levyke, joka sisältää asennettavan kirjoittimen ohjaintiedoston.


Portit

Luettelo porteista, jotka voit määrittää kirjoittimelle. Kunkin portin vieressä on merkintä siitä, onko portti liitetty tietokoneeseen fyysisesti vai yhdistetty verkkokirjoittimeen.

Valitse portti, jota haluat käyttää.

Jos et ole varma siitä, mitä porttia haluat käyttää, katso lisätietoja kirjoittimen opaskirjasta.

Jos käytät sarjaporttia (COM), joudut ehkä muuttamaan sen tietoliikenneasetuksia. Oletusarvon mukaan Windows käyttää tietoliikenneasetuksia, joiden pitäisi toimia useimmille kirjoittimille.


Laite ei ole valittuna

Määrittää sekunteina ajan, jonka Tulostuksenhallinta odottaa, kunnes kirjoitin on online-tilassa ja valmiina tulostamaan.

Kirjoita sekuntien määrä "Laite ei ole valittuna" -ruutuun.

Jos kirjoitin ei ole valmis tulostamaan, kun annettu aikamäärä on kulunut, näyttöön tulee sanoma. Siinä kerrotaan, että kirjoitin on offline-tilassa.


Lähetyksen uudelleenyritys

Määrittää sekunteina ajan, jonka Tulostuksenhallinta odottaa, ennen kuin se ilmoittaa, että kirjoitin ei voi ottaa vastaan enempää tulostustietoja.

Oletusasetus on 45 sekuntia ei-PostScript-kirjoittimille ja 90 sekuntia PostScript-kirjoittimille. PostScript-kirjoittimelle tätä arvoa kannattaa ehkä suurentaa huomattavasti. Suurenna arvoa, jos aiot tulostaa monipuolista grafiikkaa ja useita eri fontteja sisältäviä tiedostoja.

Kirjoita sekuntien määrä "Lähetyksen uudelleenyritys" -ruutuun.

Kun kirjoitin on lopettanut vastaanottamiensa tietojen käsittelyn, se tyhjentää muistinsa ja on valmis ottamaan vastaan lisää tietoja. Jos kirjoitin ei ole saanut tietoja tälle vaihtoehdolle määritetyn ajan kuluessa, Tulostuksenhallinta antaa sanoman.


Nopea tulostus suoraan porttiin

Poista tämän vaihtoehdon valinta, jos käyttämäsi tulostusohjelmisto ohjaa tulostamista MS-DOSin keskeytysten avulla. Valinnan poistaminen voi hidastaa tulostamista.

Kun tämä vaihtoehto on valittuna, Työryhmä-Windows ei käytä MS-DOSin keskeytyksiä tulostamiseen. Sen sijaan se ohittaa MS-DOSin ja tulostaa suoraan kirjoittimelle. Näin asiakirjat tulostuvat nopeammin.


Asetukset-painike

Määritä kirjoittimelle määritetyn sarjaportin (COM) tietoliikenneasetukset valitsemalla Asetukset-painike. Kirjoita sitten tarvittavat tiedot Asetukset-valintaikkunaan.


Verkko-painike

Muodosta yhteys verkkokirjoittimeen valitsemalla Verkko-painike ja kirjoita sitten tarvittavat tiedot Verkkoyhteydet-valintaikkunaan.


Siirtonopeus

Avaa luettelo ja valitse nopeus, jolla haluat siirtää tietoja portin kautta.


Databittejä

Avaa luettelo ja valitse, montako databittiä portin kautta siirrettävässä merkissä on. Useimmiten merkin siirtämiseen käytetään 7 tai 8 databittiä.


Pariteetti

Avaa luettelo ja valitse virheentarkistustapa.


Stopbittejä

Avaa luettelo ja valitse lähetettävien merkkien välinen aika. Stopbitit eivät ole varsinaisia bittejä, vaan bittien välisiä ajastusyksiköitä.


Vuonohjaus

Avaa luettelo ja valitse tietovuon ohjaustapa. "Xon/Xoff" on ohjelmistokättelyn standardi. Valitse "Laitteisto", jos tietokone ohjaa tietovuota.


Lisäasetukset

Määritä valitun portin lisäasetukset valitsemalla Lisäasetukset-painike ja kirjoita sitten tarvittavat tiedot Lisäasetukset-valintaikkunaan.


I/O-portin perusosoite

Vaihda I/O-portin perusosoite sarjaportille (COM), jota haluat käyttää. Valitse tämä vaihtoehto vain, jos sarjaporttiin liitetty kirjoitin käyttää eri osoitetta kuin ruudussa valmiina oleva arvo. Lisätietoja kirjoittimen käyttämästä I/O-portin perusosoitteesta on kirjoittimen opaskirjassa.

Avaa luettelo ja valitse haluamasi I/O-portin perusosoite tai kirjoita arvo ruutuun.


Keskeytys (IRQ)

Kun määrität kullekin sarjaportille yksilöllisen IRQ-keskeytyksen, voit käyttää sarjaportteja COM1 ja COM3 sekä COM2 ja COM4 samanaikaisesti tietokoneessa, joka ei yleensä tue näiden porttien käyttämistä samanaikaisesti.

Ennen kuin määrität IRQ-arvot sarjaporteille, tutki, mitä keskeytyksiä sarjaportteihin liitetyt kirjoittimet käyttävät ja mitä keskeytyksiä taas muut tietokoneeseen asennetut kortit eivät käytä. Saatat joutua muuttamaan sarjakortin asetuksia keskeytysten käyttämiseksi. Lisätietoja on sarjakortin mukana toimitetussa opaskirjassa.

Avaa luettelo ja valitse haluamasi IRQ-keskeytys tai kirjoita arvo ruutuun.

Voit antaa arvon 2 - 15.


Hakemistot

Valitse hakemisto, joka sisältää haluamasi kirjoitinohjaimen.

Jos haluamasi hakemisto ei näy luettelossa, se saattaa olla toisessa asemassa. Voit vaihtaa valitsemalla "Asemat"-luettelosta toisen aseman.


Asemat

Avaa luettelo ja valitse asema, jossa haluamasi kirjoitinohjain on. Kun vaihdat asemaa, uuden aseman hakemistot tulevat "Hakemistot"-luetteloon.


Tiedostonimi

Valitse haluamasi tiedostonimi ja sitten OK.

Voit myös kirjoittaa tiedostonimen ruutuun ja valita OK. Tarvittaessa voit määrittää myös polun ja aseman.

Jos haluamasi tiedosto ei näy "Tiedostonimi"-luettelossa, voit vaihtaa asemaa, hakemistoa tai tiedostonimen tunnistetta.


Luettele tiedostot tyypeittäin

Avaa luettelo ja valitse niiden tiedostojen tyyppi, joiden haluat näkyvän "Tiedostonimi"-luettelossa.

Jos valitset esimerkiksi metatiedostot, "Tiedostonimi"-luetteloon tulevat vain tiedostot, joiden tunniste on .WMF.


Hakemistot

Valitse hakemisto, jossa haluamasi tiedosto on. Kun valitset hakemiston, sen sisältämät tiedostot tulevat "Tiedostonimi"-luetteloon.

Jos haluamasi hakemisto ei näy luettelossa, se voi olla toisessa asemassa. Voit vaihtaa valitsemalla "Asemat"-luettelosta toisen aseman.


Asemat

Avaa luettelo ja valitse asema, jossa haluamasi tiedosto on. Kun vaihdat asemaa, uuden aseman hakemistot tulevat "Hakemistot"-luetteloon.